
VABARIIGI VALITSUS
KORRALDUS


Nõusolek riigivara otsustuskorras tasu eest kasutada andmiseks

Riigivaraseaduse § 19 lõike 2 punktide 1 ja 2 alusel ning kooskõlas sama seaduse § 18 lõikega 1:

1. [bookmark: _Hlk240889692]Anda Kaitseministeeriumile nõusolek tema valitsemisel olevatel järgmistel Lääne maakonnas Lääne-Nigula vallas Piirsalu külas asuvatel kinnisasjadel paikneva Piirsalu ala riigi eriplaneeringu kohaselt kaitsetööstuspargi rajamiseks kavandatud 73,5 hektari suuruse maa-ala otsustuskorras kasutada andmiseks hoonestusõiguse seadmise teel Hexest Materials AS-ile (registrikood 17268480) 70 aastaks:

[bookmark: _Hlk240892417]1.1. Kõuemaru kinnistu (Tartu Maakohtu kinnistusosakonna registriosa nr 2908332, katastritunnus 68001:003:0278, pindala 1 322 397 ruutmeetrit, sihtotstarve riigikaitsemaa, rvok KV5691);
1.2. Tuulemaru kinnistu (Tartu Maakohtu kinnistusosakonna registriosa nr 2905832, katastritunnus 68001:003:0274, pindala 11 565 ruutmeetrit, sihtotstarve riigikaitsemaa, rvok  KV42874).

2. [bookmark: _Hlk241573320]Hoonestusõigus seatakse Hexest Materials AS-i kasuks Piirsalu ala riigi eriplaneeringu kohaselt rajatava kaitsetööstuspargi hoonestusalale sõjalise lõhkeaine tootmiseks vajaliku taristu, sealhulgas tootmis- ja muude hoonete ning rajatiste ehitamise eesmärgil.

3. Kaitseministeeriumile antav nõusolek hõlmab punktides 1.1 ja 1.2 nimetatud kinnisasjadest Piirsalu ala riigi eriplaneeringu kohaselt kaitsetööstuspargi rajamiseks ettenähtud maa-ala ning selle maa-ala suhtes planeeringulahenduse kohaselt tehtavate maakorraldustoimingute tulemusel moodustatud kinnisasja korralduse lisas märgitud piirides.

4. Hoonestusõiguse seadmisel määrata hoonestusõiguse tasu turupõhise aastase kasutustasu alusel.

5. Hoonestusõiguse seadmisel sätestada lepingus hoonestajale tingimus, et hoonestusõiguse võõrandamiseks, piiratud asjaõigusega koormamiseks ning allkasutuslepingu alusel kasutusse andmiseks on nõutud riigivara valitseja eelnev nõusolek, ning kanda see kinnistusraamatusse.

6. Kinnisasja valitseja võib nõuda hoonestusõiguse tasu muutmist kolme aasta möödudes hoonestusõiguse kinnistusraamatusse kandmisest ja uuesti kolm aastat pärast viimast tasu muutmist.

7.  Hoonestaja on kohustatud kandma kõik kinnisasjaga seotud avalik-õiguslikud koormatised ja tasuma kõik maksud.

